I etterkant av den sveitsiske VM-fiaskoen var det diskusjon i norske medier om det økonomiske tapet ved å arrangere VM på hjemmebane uten egen deltagelse ville føre til at Sveits valgte å frasa seg mesterskapet. Presidenten i Norges Ishockeyforbund, Ole-Jacob Libæk, svarte da at Norge gjerne ville overta vertskapet og at Håkons Hall kunne ferdigbygges på ti måneder hvis sveitserne sa fra seg mesterskapet. Presidenten i Det sveitsiske ishockeyforbundet (SIHF), René Fasel, avviste imidlerid ryktene og bekreftet at Sveits ville arrangere A-VM i 1990.